ཅང་ཤིས་སུ་ལས་ཀ་བྱེད་རིང་།ཁོང་གིས་གསར་བརྗེའི་རྟེན་གཞི་ཁུལ་རྙིང་པར་ཞབས་འདེགས་ཞུ་རྒྱུའི་འདུན་པ་དེ་བསྒྲུབས་ཐུབ་པ་བྱུང་ཞིང་།ནུབ་རྒྱུད་མཐའ་མཚམས་ས་ཁུལ་མང་ཚོགས་ཀྱི་འཚོ་བ་སྐྱོ་བ་དང་།འཕེལ་རྒྱས་ཐད་རོགས་པ་བྱེད་མཁོ་བ།འཇོན་ཐང་ངོམས་སའི་གར་སྟེགས་ཆེན་པོ་ཞིག་ཡིན་པ་བཅས་ཚོར།གུང་གཞོན་སྡེ་ཚོགས་ཀྲུང་དབྱང་དུ་སྦྱོང་བརྡར་བྱེད་སྐབས་ཁོང་གིས་ཞིང་ལས་པུའི་རྩྭ་ཐང་ལྟ་སྐུལ་ལྟེ་གནས་ཀྱི་བློ་མཐུན་དང་མཉམ་དུ་བོད་ཀྱི་མངའ་རིས་ས་ཁུལ་དུ་བསྐྱོད་ནསམ་ཡུམ་གཙང་པོ་སྲུང་སྐྱོབ་བྱེད།ན་གཞོན་གྱི་མུའུ་ཁྲི་ཡི་དཔེ་སྟོན་རྩྭ་ཐངཞེས་པའི་བྱེད་སྒོ་སྤེལ་ཡོད།ཁོང་གིས་གནམ་གྲུ་ནས་མངའ་རིས་ལ་ལྟ་སྐབས་མེས་རྒྱལ་ས་གཞི་ཆེ་མོའི་ཐོག་ད་དུང་ཐག་རིང་ལ་རྗེས་ལུས་ཀྱི་ས་གནས་དེ་འདྲ་ཡོད་པ་ཤེས་འཕྲལ་སླར་ཡང་བོད་དུ་ཕྱིར་ལོག་བྱས་ཏེ་མེས་རྒྱལ་གྱི་དགོས་མཁོ་ཆེ་ས་དང་།དཀའ་ཚེགས་ཆེ་ཤོས།ཐག་རིང་ཤོས་བཅས་སུ་བསྐྱོད་ནས་རང་ཉིད་ཀྱི་གཞོན་ནུའི་ལང་ཚོ་ལེགས་སྐྱེས་འབུལ་རྒྱུའི་བློ་ཐག་བཅད།